Ernst Lubitsch

**Ernst Lubitsch** (1892–1947) var en tysk filmregissør og skuespiller.

## Liv og virke
### Bakgrunn
Ernst Lubitsch ble født som sønn av Ssimcha (Simon) og Anna (født Lindenstaedt) i Berlin. Faren var dameskredder, moren motedesigner. Begge var askenasiske jøder; faren stammet fra Grodno i guvernementet Grodno i Keiserdømmet Russland, moren kom fra brandenburgske Wriezen. 

Ernst gikk på Sophiengymnasium i Berlin (med sin senere kollega Lothar Mendes). Etter å ha gått i lære som stoffhandler ble Lubitsch elev under Max Reinhardt, den daværende intendanten ved Deutsche Theater i Berlin. 

Han hadde sine første skuespilleropptredender i kabaretet og mindre scener, til han i 1911 ble engasjert som skuespiller ved Deutsche Theater.

### Regissør
Ernst Lubitsch debuterte som regissør i 1914, og frem mot 1920-tallet ble han stadig mer anerkjent, ikke minst takket være hans populære og innbringende historiske drama *Madame DuBarry* (1919). 

Han forlot Tyskland og dro til Hollywood i 1922, etter å ha blitt invitert dit av Mary Pickford. I Hollywood perfeksjonerte han det å lage sofistikerte komedier med filmer som *[[Det forbudte paradis]]* (1924) og *[[Hans største fristelse]]* (1925), sistnevnte etter Oscar Wildes komedie *Lady Windermere's Fan.*

Da lydfilmen kom gjorde Lubitsch seg snart kjent som en dyktig regissør i den musikalske komediesjangeren, blant annet med den Oscarnominerte *[[Den smilende løitnant]]* (1931) med Maurice Chevalier i hovedrollen. Han fortsatte med å lage komedier i løpet av 1930- og 1940-tallet, og iblant var de også satiriske, som i *Ninotchka* (1939) med Greta Garbo, etter et manus av Billy Wilder, eller den mørkere anti-nazistiske farsen *[[Å være eller ikke være (1942)|Å være eller ikke]] være* (1942) med Carole Lombard.

I 1947 mottok Lubitsch en Æres-Oscar for sin lange karriere. Han døde senere samme år.

## Filmografi
### Tyskland

* 1912: Das Mirakel (skuespiller)
* 1913: Die ideale Gattin (skuespiller)
* 1914: Die Firma heiratet (skuespiller)
* 1914: Bedingung – Kein Anhang! (skuespiller)
* 1914: Der Stolz der Firma (skuespiller)
* 1914: Fräulein Piccolo (skuespiller)
* 1915: Blindekuh (regi/skuespiller)
* 1915: Ein verliebter Racker (skuespiller)
* 1915: Fräulein Seifenschaum (regi/manus/skuespiller)
* 1915: Zucker und Zimt (regi/manus/produsent/skuespiller)
* 1915: Aufs Eis geführt (regi/manus/produsent)
* 1915: Arme Marie (skuespiller)
* 1915: Der gemischte Frauenchor (regi/skuespiller)
* 1915: Sein einziger Patient (regi/skuespiller)
* 1915: Robert und Bertram (skuespiller)
* 1915: Der Kraftmeier (regi/skuespiller)
* 1915: Der letzte Anzug (regi/skuespiller)
* 1916: Leutnant auf Befehl (skuespiller)
* 1916: Als ich tot war (regi/manus/skuespiller)
* 1916: Dr. Satansohn (skuespiller)
* 1916: Et handelsgeni (regi/skuespiller)
* 1916: Das schönste Geschenk (regi/skuespiller)
* 1916: Der G.m.b.H.-Tenor (regi/skuespiller)
* 1916: Die neue Nase (regi/skuespiller)
* 1916: Keiner von beiden
* 1917: Ossi’s Tagebuch (regi)
* 1917: Käsekönig Holländer (regi/skuespiller)
* 1917: Der Blusenkönig (regi/manus/skuespiller)
* 1917: Hans Trutz im Schlaraffenland (skuespiller)
* 1917: Wenn vier dasselbe tun (regi/manus/skuespiller)
* 1917: Das fidele Gefängnis (regi/manus/skuespiller)
* 1917: Prinz Sami (regi/manus/skuespiller)
* 1918: Der Rodelkavalier (regi/manus/skuespiller)
* 1918: Hankøn og Hunkøn (regi/manus)
* 1918: Das Mädel vom Ballett
* 1918: Der Fall Rosentopf (regi/manus/skuespiller)
* 1918: Die Augen der Mumie Ma
* 1918: Carmen
* 1918: Meine Frau, die Filmschauspielerin (regi/manus)
* 1919: Rausch (regi/manus)
* 1919: Der lustige Ehemann (manus)
* 1919: Meyer aus Berlin (regi/skuespiller)
* 1919: Die Austernprinzessin (regi/manus)
* 1919: Madame DuBarry
* 1919: Dukken (regi/manus/skuespiller)
* 1920: Die Wohnungsnot (regi/manus)
* 1920: Kohlhiesels Töchter (regi/manus)
* 1920: Romeo und Julia im Schnee (regi/manus)
* 1920: Sumurun (regi/manus/skuespiller)
* 1920: Anna Boleyn
* 1921: Bjergkatten (regi/manus)
* 1922: Faraos hustru
* 1922: Flammen (regi/produsent)

### USA

* 1923: Rosita
* 1924: Ekteskapshvirvelen (*The Marriage Circle*) (regi/produsent)
* 1924: Mor og datter *(Three Women)* (regi/manus)
* 1924: Det forbudte paradis *(Forbidden Paradise)*
* 1925: Kys mig igjen *(Kiss Me Again)*
* 1925: Hans største fristelse *(Lady Windermere’s Fan)* (regi/klipp)
* 1926: So This is Paris
* 1927: Gamle Heidelberg *(Old Heidelberg)* (regi/produsent)
* 1928: Patrioten *(The Patriot)* (Regi/klipp)
* 1929: Eternal Love*
* 1929: [[Prinsgemalen]] *(The Love Parade)* (regi/produsent)
* 1930: [[Paramount-Parade]] *(Paramount on Parade)* (enkeltsegment)
* 1930: [[Monte Carlo (1930)|Monte Carlo]] (regi/produsent)
* 1931: [[Den smilende løitnant]] *(The Smiling Lieutenant)* (Regie/Produktion/Drehbuch)
* 1932: [[Paul Renards synd]] *(Broken Lullaby)*
* 1932: [[En time med deg]] *(One Hour with You)* (regi/produsent)
* 1932: Une heure près de toi (fransk versjon av *En time med deg*)
* 1932: [[Svindlere i paradis]] *(Trouble in Paradise)* (regi/produsent)
* 1932: [[Hvis jeg var millionær]] *(If I Had a Million)* – Episode *The Clerk*
* 1933: [[Kjærlighet på ny fasong]] *(Design for Living)* (regi/produsent)
* 1934: [[Den glade enke (1934)|Den glade enke]] *(The Merry Widow)* (Regie/Produktion/Drehbuch)
* 1937: Engel *(Angel)* (regi/produsent)
* 1938: [[Blåskjeggs 8. kone]] *(Bluebeard’s Eighth Wife)* (regi/produsent)
* 1939: [[Ninotchka]] (regi/produsent)
* 1940: [[Butikken om hjørnet]] *(The Shop Around the Corner)* (regi/produsent)
* 1941: [[Det kommer og det går]] *(That Uncertain Feeling)* (regi/produsent)
* 1942: [[Å være eller ikke være (1942)|Å være eller ikke være]] *(To Be or Not to Be)* (regi/produsent/manus)
* 1943: [[Himmelen kan vente (1943)|Himmelen kan vente]] *(Heaven Can Wait)* (regi/produsent)
* 1945: [[Skandale ved hoffet]] *(A Royal Scandal)* (regi/produsent)
* 1946: [[Cluny Browns feiltrinn]] *(Cluny Brown)* (regi/produsent)
* 1948: [[Damen i hermelin]] *(That Lady in Ermine)'' (fullført av Otto Preminger)

## Referanser


## Eksterne lenker
* 
*